4 юли
4 юли е 185-ият ден в годината според григорианския календар (186-и през високосна). Остават 180 дни до края на годината.

Събития 
 1054 г. – Свръхнова с наименование SN 1054 е забелязана за пръв път от династията Сун, араби и вероятно от американски индианци в близост до звездата Зета Таури. За няколко месеца е достатъчно ярка, за да може да се наблюдава и през деня. Формирана е от остатъците на т.нар. Ракообразна мъглявина.
 1456 г. – Османската армия, предвождана от Мехмед II, започва обсадата на Белград.
 1776 г. – На континентален конгрес във Филаделфия е подписана американската Декларация за независимост, която обявява, че Тринадесет колонии престават да бъдат част от Британската империя.
 1802 г. – Открита е Военната академия на Съединените щати в Уест Пойнт.
 1879 г. – Англо-зулуската война приключва.
 1894 г. – Хавайските острови са провъзгласени за република за кратко време.
 1898 г. – При морска катастрофа между френския параход „Ла Бургон“ и английския търговски кораб „Кромартишир“ загиват 560 души.
 1906 г. – Великобритания, Франция и Италия дават независимост на Етиопия.
 1916 г. – Учреден е Военноисторическият музей в София.
 1941 г. – В Рига латвийски националисти, колаборанти на Нацистка Германия, разрушават всички синагоги и убиват над 400 евреи.
 1942 г. – Приключва обсадата на Севастопол, с което градът е завладян от страните от Оста.
 1946 г. – След 381 години колониално управление, Филипините получават независимост от САЩ.
 1959 г. – Каймановите острови се отделят от Ямайка и стават част от Обединеното Кралство.
 1971 г. – Ловчанският митрополит Максим е избран за Български патриарх.
 1997 г. – Космическият апарат на НАСА Марс Патфайндър каца успешно на Марс.
 1999 г. – Американският състезател по тенис на корт Пийт Сампрас става най-титулувания тенисист в света.
 2004 г. – Гърция побеждава Португалия с 1:0 на финала на Европейското първенство по футбол 2004.
 2005 г. – Космическата сонда на НАСА „Дийп Импакт“ успешно се сблъсква с ядрото на кометата Темпел 1, изривайки късове от вътрешността на ядрото за изучаване.

Родени 

 1546 г. – Мурад III, султан на Османската империя († 1595 г.)
 1795 г. – Карл Айхвалд, руски учен († 1876 г.)
 1804 г. – Натаниел Хоторн, американски писател († 1864 г.)
 1807 г. – Джузепе Гарибалди, италиански патриот († 1882 г.)
 1807 г. – Мариано Гуадалупе Валехо, американски военен и политик († 1890 г.)
 1826 г. – Стивън Фостър, американски композитор († 1864 г.)
 1872 г. – Калвин Кулидж, 30-и президент на САЩ († 1933 г.)
 1881 г. – Богомил Радославов, български учен по минно инженерство († 1953 г.)
 1883 г. – Петър Мутафчиев, български историк († 1943 г.)
 1902 г. – Майър Лански, американски мафиот († 1983 г.)
 1910 г. – Глория Стюарт, американска актриса († 2010 г.)
 1915 г. – Кристине Лавант, австрийска поетеса, белетристка и художничка († 1973 г.)
 1921 г. – Джерард Дебрю, американски икономист с френски произход, Нобелов лауреат († 2004 г.)
 1926 г. – Алфредо Ди Стефано, аржентински футболист († 2014 г.)
 1927 г. – Джина Лолобриджида, италианска актриса
 1928 г. – Патрик Тили, британски писател († 2020 г.)
 1929 г. – Тодор Рачински, български аграрен учен († 1980 г.)
 1930 г. – Щефан Ухер, словашки режисьор († 1993 г.)
 1935 г. – Кейносуке Еноеда, японски каратист († 2003 г.)
 1941 г. – Томаж Шаламун, словенски поет († 2014 г.)
 1944 г. – Алберт Капенгут, американски шахматист
 1947 г. – Михаил Мутафов, български актьор
 1954 г. – Александър Хайтов, български скулптор
 1955 г. – Диян Мачев, български актьор
 1960 г. – Роланд Ратценбергер, австрийски пилот от Формула 1 († 1994 г.)
 1964 г. – Еди Рама, албански политик
 1965 г. – Джанкарло Мароки, италиански футболист
 1969 г. – Атанас Джамбазки, български футболист
 1972 г. – Алексей Широв, испански шахматист
 1972 г. – Нина Бадрич, хърватска певица и текстописец
 1973 г. – Гакт Камуи, японски певец
 1974 г. – Серафим Неврокопски, български висш духовник, митрополит на Неврокопската епархия
 1977 г. – Весела Казакова, българска актриса
 1999 г. – Марио Василев, български актьор
 1999 г. – Илиана Аладжова, българска национална, европейска шампионка по карате. Има трето място на световното от 2016.

Починали 

 965 г. – Бенедикт V, римски папа (* ? г.)
 1296 г. – Конрад фон Фойхтванген, немски аристократ (* ок. 1230 г.)
 1541 г. – Педро де Алварадо, испански конкистадор (* 1495 г.)
 1546 г. – Хайредин Барбароса, алжирски владетел (* 1478 г.)
 1826 г. – Джон Адамс, 2-ри президент на САЩ (* 1735 г.)
 1826 г. – Томас Джеферсън, 3-ти президент на САЩ (* 1743 г.)
 1831 г. – Джеймс Монро, 5-и президент на САЩ (* 1758 г.)
 1848 г. – Франсоа Рене дьо Шатобриан, френски писател (* 1768 г.)
 1873 г. – Йохан Якоб Кауп, германски зоолог (* 1803 г.)
 1888 г. – Теодор Щорм, германски писател (* 1817 г.)
 1901 г. – Иван Котков, български революционер (* 1858 г.)
 1902 г. – Свами Вивекананда, индийски гуру (* 1863 г.)
 1907 г. – Атанас Кършаков, български революционер (* 1880 г.)
 1910 г. – Джовани Скиапарели, италиански астроном (* 1835 г.)
 1921 г. – Антони Грабовски, полски химик и есперантист (* 1857 г.)
 1934 г. – Мария Кюри, полска физичка, Нобелов лауреат през 1903, Нобелов лауреат през 1911 (* 1867 г.)
 1973 г. – Леонид Щейн, украински шахматист (* 1934 г.)
 1974 г. – Амин ал Хусейни, палестински религиозен водач (* 1895 г.)
 1976 г. – Йонатан Нетаняху, израелски командос (* 1946 г.)
 1989 г. – Джак Хейг, британски актьор (* 1913 г.)
 1989 г. – Леда Тасева, българска актриса (* 1926 г.)
 1992 г. – Астор Пиацола, аржентински музикант (* 1921 г.)
 1993 г. – Лола Гаос, испанска актриса (* 1921 г.)
 2003 г. – Бари Уайт, американски певец (* 1944 г.)
 2004 г. – Георги Джубрилов, български актьор (* 1938 г.)
 2008 г. – Томас Диш, американски писател (* 1940 г.)
 2011 г. – Ото фон Хабсбург, германски политик (* 1912 г.)
 2015 г. – Неделчо Беронов, български юрист и политик (* 1928 г.)

Празници 
 ООН – Международен ден на кооперативите (за 2015 г.) – Отбелязва се от 1995 г. по инициатива на ООН през първата събота на юли
 България – Празник на град Велинград
 България – Боен празник на 9-и Пловдивски, 11-ви Сливенски и 3-ти артилерийски полкове
 САЩ – Ден на независимостта (от Великобритания, 1776 г., национален празник)
 Филипино-американския ден на приятелството (Филипините)

704